پدءَ هورانی موسم آتک ءُ سر بیت 
گُلانی کَندگ ءُ گپّ ءُ هبر بیت
ماں کوه ءُ سرشماں پُلانی وشبو 
زمین ءِ دروشم ءَ ڈولے دِگر بیت
کپوت ءُ شاتُل ءُ سیسو گَلان اَنت 
گِدار ءُ مِهر ءُ دوستی بر پہ بر بیت
چہ رازاں بُلبل ءِ تود بُرت من هم 
کہ دنیا پہ گُل ءَ شیر ءُ شکر بیت
هزار واهگ هزار ارمان هزار پِگر 
دل ءِ دیم ءَ چو کوه ءَ سر پہ سر بیت
انارکاں لال ءِ دل بودیں پہ دابے 
دو پِٹ ارس رِتک، دنیا چیر ءُ سر بیت
اَجب رازے جھان ءِ مھوشانی 
دلے زُرت یا کہ دات یا کہ تپر بیت
امیری ھانگُلی ءِ سِیت من ءَ بس
نَسیب ءُ بھت اگاں شرّ بورّ ءُ بَر بیت
محمد مراد امیری
کـورُشـیں گـال